kardosdrur/scandi-wiki huggingface dataset:
DeMars

DeMars (Dansk Forsvars Management- og Ressourcestyringssystem) er et administrativt it-system, der bruges af det danske forsvar. Systemet bygger på det kommercielle SAP-system, som i løbet af 6 års udviklingsarbejde for en pris på 1152 mio. kr. er blevet tilpasset til Forsvarets behov.

Forsvaret har i perioden fra 1999 til 2004 gradvist indført DeMars med det formål at styre og forvalte næsten alle dele af sin virksomhed.

DeMars samler og behandler oplysninger om økonomi, personel, materiel, projektledelse, vedligeholdelse, ledelsesinformation, kurser, indkøb, arbejdstid, tjenesterejser og meget andet.
 
Før DeMars blev opgaverne løst af op mod hundrede forskellige programmer – eller udført i hånden. Det medførte dobbeltarbejde, og at det var besværligt eller umuligt at få et samlet overblik.

Ved at samle disse forskellige arbejdsgange i et stort og samlet it-system - DeMars - planlagde forsvaret at effektivisere arbejdsgangene og få en samlet økonomistyring.

Personel, som skal bruge DeMars, skal først grunduddannes via et e-læringskursus, hvorefter mere specialiserede funktioner læres enten på andre e-læringskurser eller tilstedeværelseskurser.

Forsvarets ibrugtagning af systemet 
I 2005 skrev Rigsrevisionen en beretning om forsvarets ibrugtagning af systemet. Beretningen konkluderer overordnet, at "Forsvarets anskaffelse af DeMars har været tilfredsstillende".

De følgende års erfaring med DeMars har dog vist sig at være utilfredsstillende.

I 2008 måtte forsvaret således betale 259 mio. kr. i konsulentudgifter alene til DeMars, og endte det år med at overskride sit samlede budget til IT-konsulenter på 119 mio. kr. med 350 mio. kr.

I juni 2011 rettede Rigsrevisionen en "sønderlemmende" kritik mod forsvarets økonomistyring og dermed mod DeMars, der åbenbart ikke tillader forsvaret at udregne omkostningerne for de enkelte opgaver og missioner. Folketinget har derved svært ved "at træffe nogle beslutninger, fordi man ikke rigtig ved, hvad tingene koster". En af årsagerne til, at økonomistyringen ikke er kommet til at fungere med DeMars, angives at være, at systemet ikke bliver brugt rigtigt længere nede i hierarkiet.

I august 2011 bragte Nyhedsmagasinet Ingeniørens IT-sektion artiklen 'Soldaters udlægning af SAP: Standser Al Produktivitet'. Ifølge denne artikel opfatter et antal af forsvarets medarbejdere DeMars som 'alt for komplekst. Det giver rod, forvirring og spildte arbejdstimer'.

Fodnoter 

Erhvervsprogrammer
Danmarks militær
Belejring

En belejring er en blokade med det formål at erobre. Belejring af byer eller fort indeslutter målet og blokerer forstærkning, forsyninger eller flugt, mens forsvarsværkerne ødelægges med bombardement, underminering eller forræderi. En belejring kan ophæves pga. sult, tørst eller sygdom, som kan påvirke både angriberne og forsvarerne.

Kendte belejringer 
 Belejringen af Akko (1219)
 Belejringen af Corinth (1862)
 Belejringen af Harfleur (1415)
 Belejringen af Leningrad (1941–1944)
 Belejringen af Masada (72 f.Kr.)
 Belejringen af Przemyśl
 Belejringen af Sevastopol
 Belejringen af Troja (omtrent 1200 f.Kr.) 
 Belejringen af Veracruz
 Belejringen af Vicksburg
 Belejringen af Yorktown

Verdenshistoriens længste belejring 
Kreta blev under det fjerde korstog erobret af Republikken Venedig. I 1600-tallet, da det Osmanniske Rige bredte sig omkring Middelhavet, ilandsatte tyrkerne en enorm hær på Kreta og erobrede hurtigt størstedelen af øen. Den venetianske garnison i Candia (det nuværende Heraklion) holdt imidlertid stand, selv om Candia/Heraklion var belejret af mere end 80.000 tyrkiske soldater. Belejringen varede fra 1648 til 1669, verdenshistoriens længste. Candia overgav sig først efter 21 år, da en venetiansk ingeniør forrådte byen til tyrkerne og røbede afgørende oplysninger om fæstningsværkerne.

Henvisninger 

Militær
S.J. Bolton

Sharon J. Bolton (født 27. maj 1960) er en engelsk forfatter. Hun er født og opvokset i Lancashire som den ældste af tre døtre og bor nu sammen med sin mand, Andrew, i en landsby nær Oxford.

Bibliografi

Lacey Flint

Romaner 
 Now You See Me (Rødt Lys Stop, dansk 2015)
 Dead Scared (Dødens Stemmer, dansk 2015)
 Like This, For Ever (2013)
 A Dark and Twisted Tide (2014)

Noveller 
 If Snow Hadn't Fallen (2012)
 Here Be Dragons (2016)

Craftsman

Romaner 
 The Craftsman (Håndværkeren, dansk 2019)
 The Poisoner (2022)

Noveller 
 Alive (2018)

Andre romaner 
 Sacrifice (Offer, dansk 2015)
 Awakening (Slangehuset, dansk 2015)
 Blood Harvest (Blodhøst, dansk 2012)
 Little Black Lies (2015)
 Daisy in Chains (Daisy i lænker, dansk 2017)
 Dead Woman Walking (Dødsdømt, dansk 2018)
 The Split (2020)
The Pact (2021)

Thrillerforfattere fra Storbritannien
Romanforfattere fra England
Triumph motorcykler

Triumph motorcykler er et britisk motorcykelfirma grundlagt i 1984. Det er Storbritanniens største motorcykelvirksomhed og blev grundlagt af John Bloor efter det oprindelige Triumph Engineering, der lå i Coventry, lukkede i 1983. Det nye firma, der oprindeligt hed Bonneville Coventry Ltd, fortsatte med at producere det oprindelige firma's linje af motorcykler. I 2012 producerede firmaet 49.000 motorcykler og havde 1.600 ansatte. I 2008 blev Street Triple af "Danske Motorcykel Journalister" kåret til årets motorcykel.

Entusiaster i Danmark stiftede i 1988 Triumph MC Owners' Club Denmark efter britisk mønster Triumph Owners' Motor Cycle Club 1949.

Referencer 

Motorcykelmærker
Etableret i 1984
Køretøjsproducenter fra Storbritannien
Eventbureau

Eventbureau er betegnelse for et firma, der mod betaling arrangerer og afholder en begivenhed

Det kan være fester, teambuilding, murder mystery, konferencer, premierer, offentlige begivenheder, koncerter eller produktlanceringer.
Outrup

Outrup (eller Ovtrup) er en stationsby i Sydvestjylland med , beliggende i Ovtrup Sogn. Byen ligger i Varde Kommune og tilhører Region Syddanmark.

I byen finder man Outrup Kirke. Cirka 1 km sydvest for byen ligger Outrup Speedway Center, hjemsted for Outrup Speedwayklub.

Den kendte kunstmaler Otto Frello blev født i Outrup, og en gruppe af frivillige fra byen er pt. ved at opføre flere af hans malerier som gavlmalerier.

Eksterne henvisninger 
 Varde Kommune

Kilder 

Byer i Varde Kommune
Salpalinjen

Salpalinjen eller som den officielt hed Suomen Salpa – Finlands lukke – er en forsvarslinje bestående af bunkers, som blev bygget i tiden mellem Vinterkrigen og Fortsættelseskrigen under 2. Verdenskrig for at forsvare Finland mod en mulig sovjetisk invasion. Linjen strækker sig 1.200 km fra den Finske Bugt til Petsamo i det nordlige Finland – nu Pechengsky, Rusland). Linjen blev aldrig afprøvet i kamp, fordi Vyborg–Petrozavodsk Offensiven i 1944 blev stoppet ved VKT-linjen på det Karelske næs. Befæstningerne på Salpalinjen var meget stærkere end Mannerheimlinjen.

Bygning 
Bygningen af Salpalinjen blev indledt i slutningen af Vinterkrigen i 1940. I begyndelsen var det frivillige, som arbejdede på linjen, derpå blev mænd som ikke var krigsduelige mobiliseret. På højdepunktet af byggeriet, i foråret 1941, arbejdede der næsten 35.000 mand på projektet. Efter udbruddet af Fortsættelseskrigen den 25. juni 1941, som blev erklæret efter et større sovjetisk luftangreb på mål i Finland, blev byggeriet stoppet. Blokhuse og bunkers blev tømt for kanoner, som blev sendt til fronten. Da krigslykken vendte, og fronten begyndte at nærme sig grænsen fra før krigen i 1944, blev arbejdet på Salpalinjen genoptaget og fortsatte indtil afslutningen på Fortsættelseskrigen den 4. september 1944.

Linjens sammensætning og terræn 
Salvalinjen bestod af 728 forskellige betoninstallationer, 315 km pigtrådsspærringer, 225 km antitank-forhindringer, 130 km antitank-grave, over 3.000 skyttegravsanlæg, 254 betontilflugtsrum, skyttegrave, skydestillinger og udgravninger. Der var endda gamle 9 og 11 tommer kystmorterer fra slutningen af det 19. århundrede. Adskillige søer, moser og små klippepartier blev indbygget i forsvarslinjen. F.eks. er området omkring Saimaa-søen en labyrint af søer af varierende størrelse, øer, stræder og floder, der gør området let at forsvare. 90% af alle betonbefæstningerne lå på linjen mellem den Finske Bugt og Saimaa-søen. Denne del blev også kaldt "Luumäki-Suomenlahti-linja" (Luumäki-Finske Bugt linjen).

Effekt i krigen 

Befæstningerne blev aldrig anvendt i kamp, da den Røde Hær ved slutningen af Fortsættelseskrigen var blevet stoppet et godt stykke, før de forreste enheder havde nået Salpalinjen (se Slaget ved Tali-Ihantala). Linjen blev delvis bemandet med gamle reservister i sommeren 1944. At linjen fandtes var en fordel for finnerne i de efterfølgende fredsforhandlinger.

I vore dage 
Resterne af den nedlagte linje er i øjeblikket ved at blive renoveret og fungerer som en turistattraktion.

Eksterne links 
 Salpalinje museum
 Salpalinjen ved den nordlige fæstning
 Salpa Center

Referencer 

Fæstningsanlæg i Finland
Lokaliteter i Finland i 2. verdenskrig
Spolorm

Spolorm, Ascaris, er en slægt af parasitiske rundorm.

Arter 
 Ascaris lumbricoides – kan forårsage infektion i mennesker: askariasis
 Ascaris suum – infektion i svin

Rundorme
Linda Lust

Linda Lust (født 1982 i Varberg) er en svensk pornoskuespiller. Linda Lust er hendes kunstnernavn. Linda forlod branchen i 2003.

Filmografi 
 Lindas Lust
 100% Linda Lust
 Jane Bomb
 Svenskt på menyn
 Musbilen
 Katarina-X
 Lustgården
 Sötnosar
 Köttets Lusta
 Frestelsens Hus
 Svenska gigant 4

Ekstern henvisning 
 

Pornoskuespillere fra Sverige
Pornomodeller fra Sverige
VM i curling 2009

VM i curling 2009 henviser til flere forskellige artikler:
VM i curling 2009 (kvinder)
VM i curling 2009 (mænd)
VM i curling 2009 (mixed double)
Junior-VM i curling 2009

2009
Erika Lust

Erika Hallqvist, bedre kendt under kunstnernavnet Erika Lust (født 1977 i Stockholm) er en svensk filmproducent, bosat i Spanien. 

Hun blev oprindeligt kendt som instruktør af den kvindeorienterede pornokortfilm The Good Girl (2004), som senere blev en del af hendes prisbelønnede antologifilm Five Hot Stories for Her (2007).

Under navnet Erika Lust har hun desuden skrevet fagbogen Porno para Mujeres (Melusina, Spanien 2008), om pornofilm for kvinder.

Hun er sammen med sin mand medgrundlægger af Lust Films og er ligeledes journalist med en universitetsuddannelse i feminisme.

Referencer

Eksterne henvisninger 
 

Pornografi
Tjek fødselsår
Filmproducere fra Sverige
Jerikos rose

 
Jerikos Rose (Selaginella lepidophylla) er en ørkenplante i Dværgulvefod-familien. Planten kan overleve lange perioder med næsten fuldstændig udtørring. I sådanne perioder mistes den grønne farve og planten krøller sig sammen.

Beskrivelse 
Stænglerne har typiske skælagtige blade og danner en fladtrykt roset fra en kort rodstok med trævlerødder.

Diameter 10-25 cm, højde 5-10 cm.

Hjemsted 
Ørkenen i Chihuahua på grænsen mellem USA og Mexico. Lignende arter forekommer i andre ørkner. Navnet "Jerikos Rose" kan virke mærkværdigt for en plante der vokser i Nordamerika - det skyldes at planten nemt forveksles med planten Anastatica hierochuntica der faktisk vokser i Mellemøsten.

Anvendelse 
Som en anderledes plante i vindueskarmen.

 

Dværgulvefodsplanter
Risikovurdering

Risikovurdering er en vurdering af risici i forbindelse med en aktivitet.

Aktiviteten kan være en investering, et projekt, en rejse etc. Risikovurderinger er en struktureret fremgangsmåde, hvor vurderingen af risici bliver så objektivt som muligt. Risici er populært sagt fremtidige problemer, som ikke har vist sig endnu. Da man ikke kan se ind i fremtiden, må risikovurderinger derfor altid være en kombination af erfaringer, forestillingsevne og følelser og fornemmelser.

Fremgangsmåden ved risikovurderinger er:
 Identifikation af risici
 Vurdering af risici
 Handlinger mod risici
 Opfølgning

Risiko
Inger Eriksdatter

Inger Eriksdatter (ca. 1100 – ca. 1157) var hustru til Asser Rig, der var høvding på Sjælland. Ingers far var Erik Jarl af Falster, og hendes mor var Cecilia Knudsdatter af Danmark (datter af Knud den Hellige). Inger Eriksdatter blev begravet ved Sorø Klosterkirke ca. 1157.

Asser og Inger boede på gården Fjenneslevlille og stod for opførelsen af Fjenneslev Kirke. De fik børnene Absalon, Esbern Snare og Ingefred Assersdatter.

Personer fra vikingetiden
Danskere i 1100-tallet
Diktam

Diktam (Dictam) er en lille slægt med 1-3 arter, der er udbredt i Kina, Korea, Østsibirien, Centralsien, Mellemøsten og Syd- og Østeuropa. Det er stauder med en opret, stiv vækst. Skuddenen er runde i tværsnit, svagt behårede og let blåduggede. Bladene er spredtstillede og uligefinnede med helrandede småblade. Blomsterne er 5-tallige og regelmæssige med hvide, lyserøde eller rosenrøde kronblade. Alle dele af planten lugter kraftigt af æteriske olier. Herbeskrives kun den ene art, som dyrkes i Danmark.

 Hvid Diktam (Dictamnus albus)' Dictamnus angustifolius Dictamnus dasycarpus''
Wildenberg

Wildenberg er en kommune i Landkreis Kelheim i Regierungsbezirk Niederbayern i den tyske delstat Bayern. Den er en del af Verwaltungsgemeinschaft Siegenburg.

Geografi 

Wildenberg ligger ei Region Regensburg. I kommunen ligger ud over Wildenberg, landsbyerne Pürkwang, Schweinbach, Irlach, Willersdorf og Eschenhart.

Historie 

Hänslin Ebran von Lauterbach byggede i 1272 Schloss Wildenberg. Den nuværende kommune blev dannet i 1818.

Eksterne henvisninger 

Landkreis Kelheim
Hallertau
Det skæve tårn i Pisa

Det skæve tårn i Pisa (ital. Torre pendente di Pisa eller Torre di Pisa) er en kampanile i den italienske by Pisa på Piazza dei Miracoli.

Som følge af blød jord og utilstrækkelig fundering begyndte tårnet at blive skævt allerede kort tid efter opførelsen i august 1173.

Tårnet er 55,86 m højt på den laveste side og 56,70 m på den højeste. Det giver en hældning på 3,97°. Væggenes tykkelse er 4,09 m ved jorden og 2,48 m ved toppen. Vægten er anslået til 14.500 tons. Tårnet har 294 trin.

Den italienske mafia havde i begyndelsen af 1990'erne planer om at sprænge Det skæve tårn i Pisa i luften.

Referencer

Eksterne henvisninger 

 Officiel turistguide til tårnet  

Tårne i Italien
Pisa
Landkreis Kitzingen

Landkreis Kitzingen ligger i den sydøstlige del af den bayerske Regierungsbezirk Unterfranken, øst for Würzburg. Nabokreise er mod nord Landkreis Schweinfurt, mod øst Landkreis Bamberg, mod sydøst og syd Landkreis Neustadt a.d.Aisch-Bad Windsheim og mod vest Landkreis Würzburg.

Geografi 
Floden  Main løber gennem området fra nord mod syd, omgivet af vinbjerge. I sydvest kort før den forlader området, ligger landkreisens administrationsby (Kreisstadt) Kitzingen. Mod vest stødet kreisen op til storbyen Würzburg, og mod øst er området en del af det vestlige Steigerwald.

Byer og kommuner 
Kreisen havde   indbyggere pr.

Eksterne henvisninger
Etan Cohen

Etan Cohen (født i Jerusalem i Israel i 1974) er en amerikansk manuskriptforfatter. (Han blev krediteret som Ethan Cohen Beavis and Butthead i den periode han skrev for serien i 1995.) 

Cohen voksede op i Efrat, Israel og i Sharon, Massachusetts og bestod fra Maimonides School og Harvard College, hvor han skrev for Harvard Lampoon.

Hans første manuskriptarbejde var i 1995 og '97, hvor han skrev episoder til Beavis and Butthead og siden har han skrevet Mike Judge-instruerede projekter, adskillige episoder fra 2001 til '05 af King of the Hill, Idiocracy (med Luke Wilson) fra 2006 og Tropic Thunder i 2008.

Filmografi 
 Sherlock Holmes (i produktion) 
 Madagascar: Escape 2 Africa (2008)
 Harvey Richards (2008)
 Tropic Thunder (2008)
 My Wife Is Retarded (2007) (også instrueret)
 Idiocracy (2006)
 King of the Hill (2001-2005)
 Beavis and Butthead'' (1995-1997)

Kilder/eksterne henvisninger

Eksterne henvisninger 
 

Manuskriptforfattere fra USA
Pentagon Papers

The Pentagon Papers, officielt Report of the Office of the Secretary of Defense Vietnam Task Force, er en beskrivelse udarbejdet af USA's forsvarsministerium om USA's politiske og militære involvering i Vietnam fra 1945 til 1967. Dokumenterne blev bragt til offentlighedens kundskab af Daniel Ellsberg, der havde deltaget i udarbejdelsen af dokumenterne; de blev bragt til offentligheden på forsiden af The New York Times i 1971. En artikel fra 1996 i The New York Times hævdede, at 'The Pentagon Papers bl.a. havde påvist, at præsident Lyndon B. Johnsons regering "systematisk løj, ikke kun overfor offentligheden, men også overfor Kongressen."

Mere specifikt afslørede dokumenterne, at USA i hemmelighed havde udvidet sit engagement i Vietnamkrigen med bombninger i nabolandene Cambodia og Laos og med angreb på kysterne Nordvietnam, der ikke blev nævnt i medierne. Ellsberg blev oprindeligt tiltalt for sammensværgelse, spionage og tyveri af offentlig ejenom, men tiltalerne blev senere opgivet, da anklagerne knyttet til retsopgøret efter Watergateskandalen konstaterede, at embedsmænd i Nixon-administrationen havde instrueret personerne, der havde stået for indbruddet i Watergate-bygningen i at grave smuds frem om Ellsberg.

I juni 2011 blev The Pentagon Papers deklassificeret og fuldt offentliggjort.

Referencer 

Vietnamkrigen
USA's historie
Cryptic Writings

Cryptic Writings er et album udgivet af det amerikanske metalband Megadeth 17. juni 1997. Albummet var bandets sidste til at opnå platin i USA. 

Musikken har, i lighed med de andre plader udgivet i 1990'erne, en lettere form for heavy metal i forhold til bandets fortid som thrash metal-band.

De politiske og militaristiske temaer er blevet nedtonet, delvist som følge af pres fra pladeselskabet. To sange, som blev vurderet som havende upassende sangtekster, blev inkluderet på den remastered udgave i 2004.

Spor 
 "Trust" – 5:11
 "Almost Honest" – 4:03
 "Use the Man" – 4:36
 "Mastermind" – 3:45
 "The Disintegrators" – 2:50
 "I'll Get Even" – 4:24
 "Sin" – 3:08
 "A Secret Place" – 5:25
 "Have Cool, Will Travel" – 3:25
 "She-Wolf" – 3:38
 "Vortex" – 2:38
 "FFF" – 2:38

Ekstra på genudgivelsen fra 2004 
"Trust" (spansk version)
"Evil That's Within"
"Vortex" (alternativ version) 
"Bullprick"

Megadeth-album
Album fra 1997
Reykjavik ZOO

Reykjavik ZOO eller Reykjavik Zoologisk Have (Fjölskyldu- og húsdýragarðurinn) er en familie- og husdyrspark i Reykjavik på Island. Parken ligger tæt på byens centrum.

Parken rummer en række eksemplarer fra den lokale fauna, bl.a. sæler, polarræve og rener.

Herudover har parken forskellige forlystelser og aktiviteter til de yngste i familien.

Dyreparker
ZOO
Etableret i 1990
Kitzingen

Kitzingen er administrationsby (Große Kreisstadt) i Landkreis Kitzingen. Den har gennem historien været en central vinhandelsby i Regierungsbezirk Unterfranken og er kendt for sine gamle broer over floden Main.

Geografi 

Kitzingen ligger ved Main i Maindreieck . Steigerwald ligger i en afstand af ti kilometer , og den nærmeste storby er Würzburg.

Ausdehnung des Stadtgebiets 
Den historiske bykerne i Kitzingen ligger vest for Main; på den østlige side ligger omfangsrige beboelses- og industriområder. Kitzingen er en broby og har fem broer over Main: Nordbrücke, Alte Mainbrücke, Konrad-Adenauer-Brücke, Südbrücke og jernbanebroen.

Byområdet med tilhørende bebyggelser strækker sig omkring fem kilometer fra vest til øst, og tre kilometer fra nord til syd.

Nabokommuner 
Kitzingen nabokommuner er Albertshofen, Buchbrunn, Fröhstockheim, Großlangheim, Kaltensondheim, Mainbernheim, Mainstockheim, Marktsteft und Sulzfeld.

Inddeling 

I kommunen ligger ud over Kitzingen, landsbyerne Etwashausen, Siedlung, Sickershausen, Hoheim, Repperndorf og
Hohenfeld

Historie 
Kitzingens historie begynder omkring 745 med grundlæggelsen af et nonnekloster, Kloster Kitzingen

Zeittafel 
 745 Bonifatius indvier Benediktinerkloster Kitzingen, der ifølge et sagn er grundlagt af Hadeloga
 1040 Nævnes en „villa“ i Kitzingen.
 1443 Kitzingen pantsættes til Fyrstendømmet Ansbach for 39.100 Gulden.
 1469-1496 Bygges Falterturm som en del af byens befæstning (Er i dag hjemsted for det tyske fastelavnsmuseum).
 1499 Bygges den gamle Mainbro.
 1525 Talrige Kitzinger deltager i Den tyske bondekrig, men oprøret bliver slået ned.
 1530 Kitzingen bliver protestantisk.
 1561-1563 Rådhuset bygges i Renaissancestil.
 1629 Pantet indfries, og byen bliver katolsk igen.
 1629-1650 kom det til en Konfessionsstrid, der først sluttede i 1650.
 1650 Würzburgs fyrstebiskop indgår en overenskomst der giver plads til begge trosretninger i Kitzingen.
 1695 Klosterkirken, der er den nuværende Johanneskirke, bygges.
 1741-1745 Kreuzkapelle i forstaden Etwashausen bygges med Balthasar Neumann som bygmester.
 1754 Michaelskirken i Etwashausen bliver indviet Det er den første protestantiske kirke i Kitzingen; den er i dag en bolig.
 1792-1815 Svære skader under Napoleonskrigene.
 1802 Kitzingen kommer under Bayern.
 1865 Byen knyttes til jernbanenettet.
 1942 På Militærflyvepladsen er der en Stuka-skole
 1945 Byen beskadiges af allierede bombeangreb.
 1950 Indvielse af den nye katolske kirke St.Vinzenz i bydelen Siedlung.
 1972 får Kitzingen Status som Große Kreisstadt.
 1978 Sickershausen, Hoheim, Repperndorf og Hohenfeld indlemmes i kommunen.
 2006 Den amerikanske garnison nedlægges.

Eksterne henvisninger 

 Stadt Kitzingen 
 Zahlen und Fakten 
 Landkreis Kitzingen 
 Eintrag in Zedlers Großem Universallexicon von 1732
Sluseholmen

Sluseholmen er et tidligere industriområde i Københavns Sydhavn tæt ved Slusen og Sjællandsbroen. I dag er her et moderne boligkvarter tegnet af Arkitema Architects. De første beboere flyttede ind på i 2006.

Sluseholmen består af otte holme: Askholm, Birkholm, Bøgholm, Egholm, Fyrholm, Kidholm, Lindholm og Hjortholm. Desuden er der planlagt tre yderligere boligøer, der endnu ikke er opført. De enkelte øer præges af karreer med beskyttede gårdrum. Et bærende princip i bebyggelse har været ønsket om en sammenhængende bebyggelse, men også at give de enkelte huse en egen identitet. 25 forskellige tegnestuer har været med til at tegne Sluseholmens facader.

Sluseholmen blev anlagt i perioden 1942-1944 ved opfyldning på sjællandssiden og er siden udvidet.

På Sluseholmen anlagde Aalborg Portland i 1940'erne et stort siloanlæg til distribution af cement, og så sent som i midten af 1960’erne etablerede DFDS her en godsterminal til firmaets europæiske rutenet. Det blev dog allerede afviklet i 1970’erne, og i 2003 flyttede Aalborg Portland sit anlæg til Nordhavnen.

Også Skandinavisk Aero Industri, en dansk flyfabrikant, har i en periode ligget på sluseholmen. Derudover har Lemvigh-Müller haft en produktionshal i perioden fra 1922 til 2006 med bl.a. montage og engroslager på sluseholmen.

Alle gaderne er opkaldt efter kendte jazzmusikere, der har spillet og boet i København.

Realityshowet Big Brother blev optaget i en bygning, der var opført på Sluseholmen, i flere sæsoner fra 2001 og frem.

Siden 1970 har Bådklubben Valby (BKV) haft klubhus på sluseholmen. Det nuværende klubhus er danmarks første flydende klubhus.

Referencer

Eksterne henvisninger 

 Sluseholmen Kanalby  feed på DAC

Københavns Havn
Kvarterer i Vesterbro/Kongens Enghave